CELEX: 32005R1103
Language: el
Date: 2005-07-13 00:00:00
Title: Κανονισμός (ΕΚ) αριθ. 1103/2005 της Επιτροπής, της 13ης Ιουλίου 2005, σχετικά με τις αιτήσεις πιστοποιητικών εισαγωγής ρυζιού προελεύσεως Αιγύπτου στο πλαίσιο της δασμολογικής ποσόστωσης για το έτος 2005, που προβλέπεται από τον κανονισμό (ΕΚ) αριθ. 955/2005

14.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/67
            
         
      ΚΑΝΟΝΙΣΜΌΣ (ΕΚ) αριθ. 1103/2005 ΤΗΣ ΕΠΙΤΡΟΠΉΣ
   
   της 13ης Ιουλίου 2005
   σχετικά με τις αιτήσεις πιστοποιητικών εισαγωγής ρυζιού προελεύσεως Αιγύπτου στο πλαίσιο της δασμολογικής ποσόστωσης για το έτος 2005, που προβλέπεται από τον κανονισμό (ΕΚ) αριθ. 955/2005
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (1),
   τον κανονισμό (ΕΚ) αριθ. 955/2005 της Επιτροπής της 23ης Ιουνίου 2005 για το άνοιγμα ποσόστωσης για την εισαγωγή στην Κοινότητα ρυζιού καταγωγής Αιγύπτου (2), και ιδίως το άρθρο 4, παράγραφος 3,
   Εκτιμώντας τα εξής:
   
               (1)
            
            
               Οι αιτήσεις για πιστοποιητικά εισαγωγής ρυζιού του κωδικού ΣΟ 1006 οι οποίες κατατέθηκαν από 1ης έως 4 Ιουλίου 2005 ώρα 13:00 και κοινοποιήθηκαν στην Επιτροπή, αφορούν ποσότητα 59 135 τόνων ενώ η μέγιστη ποσότητα προς εισαγωγή είναι 9 342 τόνοι ρυζιού του κωδικού ΣΟ 1006, σύμφωνα με το πρωτόκολλο της ευρωμεσογειακής συμφωνίας μεταξύ των Ευρωπαϊκών Κοινοτήτων και των κρατών μελών τους αφενός, και της Αραβικής Δημοκρατίας της Αιγύπτου αφετέρου, που συνήφθη προκειμένου να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (3), το οποίο επισυνάπτεται στην απόφαση 2005/89/ΕΚ του Συμβουλίου (4).
            
         
               (2)
            
            
               Πρέπει επομένως να καθοριστεί ένα ποσοστό μείωσης για τις αιτήσεις για πιστοποιητικά εισαγωγής οι οποίες κατατέθηκαν έως τις 4 Ιουλίου 2005 ώρα 13:00 και τυχαίνουν μείωσης κατά 100 % του δασμού ο οποίος υπολογίζεται σύμφωνα με το άρθρο 11 του κανονισμού (ΕΚ) αριθ. 1785/2003.
            
         
               (3)
            
            
               Επίσης πρέπει να μην εκδίδονται πλέον πιστοποιητικά εισαγωγής που παρέχουν τη δυνατότητα μείωσης κατά 100 % του δασμού για το έτος 2005.
            
         
               (4)
            
            
               Δεδομένου του αντικειμένου του, ο παρών κανονισμός πρέπει να αρχίσει να ισχύει από την ημέρα δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αιτήσεις για πιστοποιητικά εισαγωγής ρυζιού του κωδικού ΣΟ 1006, στο πλαίσιο της ποσόστωσης που ανοίχθηκε με τον κανονισμό (ΕΚ) αριθ. 955/2005, οι οποίες κατατέθηκαν έως τις 4 Ιουλίου 2005 ώρα 13:00 και ανακοινώθηκαν στην Επιτροπή, παρέχουν δικαίωμα χορήγησης πιστοποιητικών για τις ποσότητες που ζητήθηκαν με ποσοστό μείωσης 84,202249 %.
   Άρθρο 2
   Οι αιτήσεις για πιστοποιητικά εισαγωγής ρυζιού του κωδικού ΣΟ 1006, οι οποίες κατατέθηκαν από τις 4 Ιουλίου 2005, ώρα 13:00 έως τα τέλη του έτους 2005, δεν δίνουν πλέον δικαίωμα χορήγησης πιστοποιητικών εισαγωγής στο πλαίσιο της ποσόστωσης που ανοίχθηκε με τον κανονισμό (ΕΚ) αριθ. 995/2005.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιουλίου 2005.
      
         
            Για την Επιτροπή
         
         J. M. SILVA RODRÍGUEZ
         
         
            Γενικός Διευθυντής Γεωργίας και Γεωργικής Ανάπτυξης
         
      
   
   
      (1)  ΕΕ L 270 της 21.10.2003, σ. 96.
   
      (2)  ΕΕ L 164 της 24.6.2005, σ. 5.
   
      (3)  ΕΕ L 31 της 4.2.2005, σ. 31.
   
      (4)  ΕΕ L 31 της 4.2.2005, σ. 30.